b'\n_START_ARTICLE_\nMatlankis\n_START_PARAGRAPH_\nMatlankis\xc2\xa0\xe2\x80\x93 matavimo \xc4\xafrankis, skirtas matuoti kamp\xc5\xb3 dyd\xc5\xbeiui._NEWLINE_Matlankis sudarytas i\xc5\xa1 apskritimo ar pusapskritimio formos fig\xc5\xabros su padalomis. Matlankiai gali b\xc5\xabti gaminami i\xc5\xa1 plastiko, skardos arba patvaraus popieriaus. \xc4\xaeprastas matlankio skersmuo\xc2\xa0\xe2\x80\x93 nuo 8 iki 15\xc2\xa0cm, o padalos vert\xc4\x97\xc2\xa0\xe2\x80\x93 atitinkamai nuo 1\xc2\xb0 iki 0,5\xc2\xb0, geodezijoje\xc2\xa0\xe2\x80\x93 0,5 gono. Priklausomai nuo matlankio skersmens, jo tikslumas \xc4\xafvairuoja nuo 0,1\xc2\xb0 iki 0,5\xc2\xb0._NEWLINE_Matlankis da\xc5\xbenai b\xc5\xabna integruotas \xc4\xaf\xc2\xa0matavimo trikamp\xc4\xaf. Pavyzd\xc5\xbeiui, koordinat\xc4\x97ms j\xc5\xabr\xc5\xb3 \xc5\xbeem\xc4\x97lapiuose nustatyti naudojami trikampiai paprastai b\xc5\xabna apr\xc5\xabpinti matlankiu. Tikslesniuose matlankiuose naudojama slenkamai \xc4\xaftvirtinta liniuot\xc4\x97 su milimetrine padala; liniuot\xc4\x99 galima nustatyti ties norimu kampu._NEWLINE_Pusapskritimio formos matlankyje milimetrin\xc4\x97 skal\xc4\x97 i\xc5\xa1d\xc4\x97styta i\xc5\xa1ilgai skersmens. Kartografijoje ir geodezijoje naudojami matlankiai pasi\xc5\xbeymi apie 30\xc2\xa0cm skersmeniu.\xc2\xa0'